വയറിലെ കൊഴുപ്പ് കുറയ്ക്കണോ? കഴിക്കാം ഈ ഭക്ഷണങ്ങള്... ശ്രദ്ധിക്കാതെയുള്ള ആഹാരക്രമങ്ങളുടെ അനന്തരഫലമാണ് വയറില് അടിഞ്ഞുകൂടുന്ന കൊഴുപ്പ്. ഇത് പലരെയും വിഷമത്തിലാക്കുന്ന പ്രശ്നവുമാണ്. വയറില് അടിയുന്ന കൊഴുപ്പ് ശരീരഭംഗിയെ ബാധിക്കുമെന്ന് മാത്രമല്ല ഇത് പല ആരോഗ്യ പ്രശ്നങ്ങള്ക്കും വഴിവെച്ചേക്കാം. ശരീരം മെലിഞ്ഞിരുന്നാലും വയര് പലര്ക്കും ഒരു തടസമാകാറുണ്ട്. വിസറല് ഫാറ്റ് എന്നറിയപ്പെടുന്ന ഈ കൊഴുപ്പ് ടൈപ്പ് 2 ഡയബറ്റിസ്, ഹൃദ്രോഗം എന്നിവയ്ക്ക് ഇടയാക്കും. വയറിന്റെ പലഭാഗങ്ങളിലായി അടിഞ്ഞുകൂടുന്ന കൊഴുപ്പ് അഭംഗി മാത്രമല്ല ആരോഗ്യത്തിനും അപകടകരമാണ്. അതുകൊണ്ടാണ്, ഒരാള് ഭക്ഷണ കാര്യത്തില് കൂടുതല് ശ്രദ്ധിക്കേണ്ടത്. അതുപോലെ, ഒരു പ്രത്യേക ശരീരഭാഗത്തില് നിന്ന് കൊഴുപ്പ് കുറയ്ക്കാന് ഭക്ഷണത്തിന്റെ സഹായത്തോടെ സാധ്യമല്ല. എന്നാല് വിശപ്പ് നിയന്ത്രിക്കുന്നതിലൂടെ ഭാരം നിലനിര്ത്താന് നിങ്ങളെ സഹായിക്കുന്ന കുറച്ച് ഭക്ഷണങ്ങളുണ്ട്. മുട്ട മുട്ട പ്രോട്ടീന്റെ ഒരു പ്രധാന ഉറവിടം കൂടിയാണ്, ഇത് ശരീരഭാരം കുറയ്ക്കും. പുഴുങ്ങിയ ഒരു മുട്ടയില് 100 കലോറിയില് കുറവാണ് അടങ്ങിയിരിക്കുന്നത്. മുട്ട എളുപ്പത്തിലും വേഗത്തിലും തയ്യാറാക്കാം, മാത്രമല്ല ജങ്ക് ഫുഡുകളില് നിന്നും നിങ്ങളെ അകറ്റിനിര്ത്തുകയും ചെയ്യും. പ്രഭാതഭക്ഷണത്തില് മുട്ട ഉള്പ്പെടുത്തുന്നതിലൂടെ ദിവസം മുഴുവനും ഊര്ജം ലഭിക്കും. ഇലക്കറികള് വണ്ണം കുറയ്ക്കാന് ആഗ്രഹിക്കുന്നവര് ഇലക്കറികള് ഭക്ഷണത്തില് ധാരാളമായി ഉള്പ്പെടുത്തുന്നത് നല്ലതാണ്. കാരണം ഇലക്കറികളില് കലോറിയുടെ അളവ് കുറവായിരിക്കും. ഒപ്പം പോഷകങ്ങളുടെ കലവറയാണ് ഇലക്കറികള്. വിറ്റാമിന് എ, കെ, ഇരുമ്ബ് എന്നിവയാല് സമ്ബന്നമാണ് ഇവ. നാരുകളാല് സമ്ബുഷ്ടമായ ഇലക്കറികള് വയറിലെ കൊഴുപ്പ് കുറയ്ക്കാനും ശരീരഭാരം കുറയ്ക്കാനും സഹായിക്കും. ഉച്ചയൂണിന് ഇലക്കറികള് ധാരാളം കഴിക്കുന്നത് ചോറിന്റെ അളവ് കുറയ്ക്കാനും വിശപ്പ് നിയന്ത്രിക്കാനും സഹായിക്കും. പയര് വര്ഗ്ഗങ്ങള് ധാരാളം ഫോളിക് ആസിഡ്, ഇരുമ്ബ്, പൊട്ടാസ്യം, തയാമിന്, മാംഗനീസ് എന്നിവ അടങ്ങിയിരിക്കുന്നതിനാല് പയര് വര്ഗ്ഗങ്ങള് ആരോഗ്യകരമാണ്. പ്രോട്ടീനും ഫൈബറും ഇവയില് കൂടുതലാണ്, ഇത് വിശപ്പിനെ ഫലപ്രദമായി നേരിടുന്നു. ഇവയില് കലോറികള് ധാരാളം അടങ്ങിയിട്ടില്ല. മറ്റ് ബീന്സുമായി താരതമ്യപ്പെടുത്തുമ്ബോള് അവ പാചകം ചെയ്യാനും എളുപ്പമാണ്. സാലഡുകള് സാലഡ് എല്ലായ്പ്പോഴും ആരോഗ്യകരമായ ഒരു ഓപ്ഷനാണ്, പ്രത്യേകിച്ചും ഭാരം കുറയ്ക്കാന് ശ്രമിക്കുമ്ബോള്. മിക്ക പച്ചക്കറികളും ഫൈബര് കൊണ്ട് നിറഞ്ഞിരിക്കുന്നു. നിങ്ങള്ക്ക് ഇഷ്ടാനുസരണമുളള പച്ചക്കറികള് ചേര്ത്ത് സാലഡ് തയ്യാറാക്കി ആസ്വദിക്കാം. ഓട്സ് ശരീരത്തിലെ കൊഴുപ്പ് കുറയ്ക്കാന് സഹായിക്കുന്ന ഭക്ഷണമാണ് ഓട്സ്. ഓട്സ് രാവിലെ പാലില് ചേര്ത്തോ അല്ലാതെയോ കഴിക്കുന്നത് ആരോഗ്യത്തിന് വളരെ നല്ലതാണ്. ഓട്സില് ഫെെബര് ധാരാളം അടങ്ങിയിട്ടുള്ളത് കൊണ്ട് തന്നെ ദഹനസംബന്ധമായ പ്രശ്നങ്ങള് അകറ്റാന് ഏറെ സഹായിക്കും.